Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18081

b) a vízszintes sík áthalad bármely olyan tárgy tetején, amely meghatározza az akadálykorlátozási határt; amelyik a magasabb. 4.2.18 Rögzített tárgyak nem nyúlhatnak a belső megközelítési felület, a belső átmeneti felület, vagy a megszakított leszállási felület fölé. Kivételt képeznek azok a letörhető tárgyak, amelyeket feladatuk miatt a biztonsági sávon belül kell elhelyezni. Amikor a futópályát leszállásra használják, a mozgó tárgyak nem nyúlhatnak a fenti felületek fölé. 4.2.19 Új tárgyak, vagy a meglevő tárgyak megnagyobbításai nem nyúlhatnak a megközelítési felület, vagy az átmeneti felület fölé kivéve, ha azok az illetékes hatóság véleménye szerint egy már meglevő, nem mozdítható tárgy mögé, annak „árnyékába” kerülnek. Megjegyzés: Azon körülmények, amelyek között ez a bizonyos „árnyékolás” alapelv alkalmazható, a Repülőtér Szolgálati Kézikönyv 6. részében kerültek ismertetésre. 4.2.20 Ajánlás — Új tárgyak, vagy a meglevő tárgyak megnagyobbításai ne nyúljanak a kúpos vagy a belső vízszintes felület fölé kivéve, ha azok az illetékes hatóság véleménye szerint egy már meglevő, nem mozdítható tárgy mögé, annak „árnyékába” kerülnek, vagy megfelelő légiforgalmi vizsgálat azt jelzi, hogy nem befolyásolják hátrányosan a biztonságot, illetve nincsenek jelentős hatással a repülőgépek rendszeres üzemeltetésére. 4.2.21 Ajánlás — A megközelítési felület, az átmeneti felület, a kúpos felület és a belső vízszintes felület fölé nyúló meglevő tárgyakat lehetőség szerint távolítsák el kivéve, ha az illetékes hatóság véleménye szerint azok egy már meglevő, nem mozdítható tárgy mögé, annak „árnyékába” kerülnek, vagy megfelelő légiforgalmi vizsgálat azt jelzi, hogy nem befolyásolják hátrányosan a biztonságot, illetve nincsenek jelentős hatással a repülőgépek rendszeres üzemeltetésére. Megjegyzés: A biztonsági sáv kereszt, vagy hosszirányú lejtése miatt bizonyos esetekben a megközelítési felület belső éle, vagy annak szakaszai a megfelelő sáv magassága alatt lehet. Nincs szükség arra és nem javasoljuk, hogy a sávot a megközelítési felület belső élének magasságára csökkentsék le és azt sem, hogy a 2007/70/II. szám sáv végén túl a megközelítési felület felett, de a sáv szintje alatt levő talajt, vagy tárgyakat eltávolítsák, kivéve, ha az a szakemberek véleménye szerint veszélyeztetheti a repülőgépeket. Felszállásra igénybe vett futópálya 4.2.22 A felszállás végrehajtására kijelölt futópálya vonatkozásában a következő akadálykorlátozási felületet határozzák meg: — felszállási emelkedési felület. 4.2.23 A felület magassága nem lehet kisebb, mint a 4-2. táblázatban meghatározott érték, kivéve, hogy rövidebb felszállási emelkedési felület alkalmazható, ha ez megfelel a repülőgépek kirepülését szabályzó eljárásoknak és előírásoknak. 4.2.24 Ajánlás — Vizsgálják meg azon repülőgépek üzemeltetési jellemzőit, amelyek kiszolgálására a futópályát tervezték, annak megállapítása érdekében, hogy kritikus üzemeltetési körülmények esetében kívánatos-e a 4-2. táblázatban meghatározott lejtés csökkentése. Ha csökkentik a meghatározott lejtést, ennek megfelelően módosítsák a felszállási emelkedési felület hosszát is, hogy az megfelelő védelmet nyújtson a 300 méteres földfelszín feletti magasság eléréséig. Megjegyzés: Amennyiben a helyi körülmények nagymértékben eltérnek a tengerszinti szabvány atmoszférikus körülményektől, tanácsos lehet a 4-2. táblázatban előírt lejtés csökkentése. A csökkentés foka függ a helyi és a tengerszinti szabványos atmoszféra körülmények közötti eltérés nagyságától, valamint azon repülőgépek üzemeltetési jellemzőitől, amelyek kiszolgálására a futópályát tervezték. 4.2.25 Új tárgyak, vagy a meglevő tárgyak megnagyobbításai nem nyúlhatnak a felszállási emelkedési felület fölé, kivéve, ha azok az illetékes hatóság véleménye szerint egy már meglevő, nem mozdítható tárgy mögé, annak „árnyékába” kerülnek. Megjegyzés: Azon körülmények, amelyek között ez a bizonyos „árnyékolás” alapelv alkalmazható, a Repülőtér Szolgálati Kézikönyv 6. részében kerültek ismertetésre. 4.2.26 Ajánlás — Ha semmiféle tárgy nem éri el a 2 %-os (1:50) felszállási emelkedési felületet, az új tárgyakat a meglevő akadálymentes felület fenntartása, vagy az 1.6 %-os (1:62.5) lejtés kialakítása mellett helyezzék el. 4.2.27 Ajánlás — A felszállási emelkedési felület fölé nyúló meglevő tárgyakat lehetőség szerint távolítsák el kivéve, ha az illetékes hatóság véleménye szerint azok egy már meglevő, nem mozdítható tárgy mögé, annak „árnyékába” kerülnek vagy megfelelő légiforgalmi vizsgálat azt jelzi, hogy nem befolyásolják hátrányosan a biztonságot, illetve nincsenek jelentős hatással a repülőgépek rendszeres üzemeltetésére. Megjegyzés: A biztonsági sáv, vagy terület keresztirányú lejtése miatt bizonyos esetekben a felszállási emelkedési felület belső éle a megfelelő biztonsági sáv, vagy terület magassága alatt lehet. Nincs szükség arra és nem javasoljuk, hogy a biztonsági sávot, vagy a területet a felszállási emelkedési felület belső élének magasságára csökkentsék le és azt sem, hogy a biztonsági sáv, vagy a terület végén túl a felszállási emelkedési felület felett, de a biztonsági sáv, vagy terület szintje alatt levő talajt, vagy tárgyakat eltávolítsák kivéve, ha az a szakemberek véleménye szerint veszélyeztetheti a repülőgépeket. Hasonló megfontolások vonatkoznak a biztonsági sáv és a terület csatlakozására is, ahol a keresztirányú lejtviszonyok különbözőek. 2007/70/II. szám 4-2. táblázat: Felszállásra kijelölt futópálya akadály korlátozási felületeinek méretei és lejtviszonyai Futópálya kód szám Felületek és méreteka 3 vagy 4

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes